CELEX: 52019PC0491
Language: mt
Date: 2019-10-23 00:00:00
Title: Rakkomandazzjoni għal DEĊIŻJONI TAL-KUNSILL li tawtorizza l-ftuħ ta' negozjati f'isem l-Unjoni Ewropea għall-konklużjoni ta' Ftehim ta' Sħubija dwar is-Sajd Sostenibbli u ta' Protokoll mal-Gvern tad-Danimarka u mal-Gvern Awtonomu ta' Greenland

IL-KUMMISSJONI EWROPEA
            Brussell, 23.10.2019
            COM(2019) 491 final
            Rakkomandazzjoni għal
            DEĊIŻJONI TAL-KUNSILL 
            li tawtorizza l-ftuħ ta' negozjati f'isem l-Unjoni Ewropea għall-konklużjoni ta' Ftehim ta' Sħubija dwar is-Sajd Sostenibbli u ta' Protokoll mal-Gvern tad-Danimarka u mal-Gvern Awtonomu ta' Greenland
            {SWD(2019) 385 final} - {SWD(2019) 386 final}
            
               
         
         
            
               MEMORANDUM TA’ SPJEGAZZJONI
            
            
               1.
                     KUNTEST TAR-RAKKOMANDAZZJONI
            
            
               •Raġunijiet u objettivi tal-proposta
            
            
               Il-Kummissjoni qed tipproponi li tinnegozja ftehim ġdid ta’ sħubija dwar is-sajd sostenibbli (SFPA) u protokoll ġdid ma’ Greenland li jkunu jissodisfaw il-bżonnijiet tal-flotta tal-Unjoni u jkunu konformi mar-Regolament (UE) Nru 1380/2013
                  1
                dwar il-politika komuni tas-sajd (PKS) u mal-konklużjonijiet tal-Kunsill tad-19 ta’ Marzu 2012 dwar Komunikazzjoni tal-Kummissjoni dwar id-Dimensjoni Esterna tal-politika komuni tas-sajd.
            
            
               •Konsistenza mad-dispożizzjonijiet eżistenti fil-qasam ta’ politika
            
            
               
                  Il-ftehim attwali ta’ sħubija dwar is-sajd (FPA) bejn l-UE u Greenland
                     2
                   ġie ffirmat fit-28 ta’ Ġunju 2007
                     3
                  . Qed jiġi propost li jiġi nnegozjat SFPA ġdid biex jiġu integrati ċerti dispożizzjonijiet tar-Regolament (UE) Nru 1380/2013
                     4
                   li mhumiex koperti mill-FPA. 
               
               
                  Il-protokoll attwali ta’ ħames snin
                     5
                   tal-FPA daħal fis-seħħ fl-1 ta’ Jannar 2016
                     6
                   u se jiskadi fil-31 ta’ Diċembru 2020. Huwa jistabbilixxi l-opportunitajiet tas-sajd għall-flotta tal-Unjoni u l-kontribuzzjoni finanzjarja korrispondenti li l-Unjoni u s-sidien tal-bastimenti tal-UE jridu jħallsu. 
               
            
            
               Il-protokoll attwali jippermetti li l-flotta tal-UE tistad fl-ilmijiet ta’ Greenland għall-bakkaljaw, għar-redfish pelaġiku u demersali, għall-ħalibatt ta’ Greenland, għall-gamblu, għall-grenadier u għall-kapelin, għal opportunitajiet ta’ sajd annwali indikattivi ta’ 42 726 tunnellata. Fis-sajd hemm involuti bastimenti minn tmien Stati Membri (id-Danimarka, l-Estonja, Franza, il-Ġermanja , il-Latvja, il-Litwanja, l-Iżvezja u r-Renju Unit). L-UE tittrasferixxi wkoll parti mill-kwota maqbula lejn in-Norveġja u l-Gżejjer Faeroe, bi skambju għall-aċċess tal-bastimenti tal-UE għall-ilmijiet tagħhom. Minbarra t-tariffi li l-flotta tal-Unjoni tħallas lil Greenland, l-UE tħallas kumpens annwali ta’ EUR 13 168 978 (ikkalkulat fuq il-bażi ta’ prezzijiet ta’ referenza għal kull speċi), inkluża riżerva finanzjarja ta’ EUR 1 700 000 għal kwantitajiet addizzjonali possibbli. Il-baġit tal-UE jipprevedi wkoll ammont ta’ EUR 2 931 999 għall-appoġġ tal-politika settorjali tas-sajd ta’ Greenland. 
            
            
               
                  Dan huwa ftehim li jittratta l-ispeċijiet imħallta. L-allokazzjoni tal-kwoti lill-Istati Membri hija soġġetta għad-dispożizzjonijiet tar-regolamentazzjoni dwar il-qabdiet totali permissibbli u l-kwoti
                     7
                  . L-SFPAs jgħinu biex jippromwovu l-objettivi tal-PKS fil-livell internazzjonali u jiżguraw li l-attivitajiet tas-sajd tal-Unjoni ’l barra mill-ilmijiet tagħha jissejsu fuq l-istess prinċipji u standards li japplikaw skont il-liġi tal-Unjoni. Barra minn hekk, huma jrawmu l-kooperazzjoni xjentifika bejn l-UE u s-sħab tagħha, jippromwovu t-trasparenza u s-sostenibbiltà sabiex ir-riżorsi tas-sajd jiġu ġestiti aħjar u jinkoraġġixxu l-governanza billi jappoġġaw il-monitoraġġ, il-kontroll u s-sorveljanza tal-attivitajiet tal-flotot nazzjonali u barranin u billi jipprovdu l-fondi biex jiġi miġġieled is-sajd illegali, mhux irrappurtat u mhux irregolat. L-SFPAs jikkontribwixxu għall-iżvilupp sostenibbli tal-industriji lokali tas-sajd u għall-promozzjoni tat-tkabbir u ta’ xogħol deċenti b’rabta mal-attività marittima. Huma jsaħħu l-pożizzjoni tal-UE f’organizzazzjonijiet tas-sajd internazzjonali u reġjonali (b’mod partikolari, fil-każ ta’ Greenland, il-Kunsill Internazzjonali għall-Esplorazzjoni tal-Baħar u l-Organizzazzjoni tas-Sajd fl-Atlantiku tal-Majjistral)
                     8
                  . 
               
            
            
               •Konsistenza ma’ politiki oħra tal-Unjoni
            
            
               
                  In-negozjar ta’ ftehim ġdid u ta’ protokoll ġdid ma’ Greenland huwa konformi mal-azzjoni esterna tal-UE b’rabta mal-pajjiżi u t-territorji extra-Ewropej (PTEE), u b’mod partikolari, mal-objettivi tagħha f’dak li għandu x’jaqsam mal-ħarsien tal-prinċipji demokratiċi u tad-drittijiet tal-bniedem. 
               
            
            
               2.
                     ELEMENTI ĠURIDIĊI TAR-RAKKOMANDAZZJONI 
            
            
               •Bażi ġuridika
            
            
               
                  Il-bażi ġuridika għad-Deċiżjoni hija l-Artikolu 218 tat-Trattat dwar il-Funzjonament tal-Unjoni Ewropea (TFUE), li tistabbilixxi l-proċedura għan-negozjar u l-konklużjoni ta’ ftehimiet internazzjonali.
               
            
            
               •Sussidjarjetà (għall-kompetenza mhux esklużiva) 
            
            
               
                  Mhux applikabbli (kompetenza esklużiva).
               
            
            
               •Proporzjonalità
            
            
               
                  Id-Deċiżjoni hija proporzjonali mal-objettiv.
               
            
            
               •Għażla tal-istrument
            
         
         
            
               
                  L-istrument huwa previst fl-Artikolu 218(3) u (4) tat-TFUE.
               
            
            
               3.RIŻULTATI TAL-EVALWAZZJONIJIET EX-POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT
            
            
               •Evalwazzjonijiet ex-post/kontrolli tal-idoneità tal-leġiżlazzjoni eżistenti
            
            
               
                  Fl-2019, il-Kummissjoni wettqet evalwazzjoni ex-post tal-FPA u tal-protokoll attwali ma’ Greenland u evalwazzjoni ex ante tat-tiġdid possibbli tagħhom. Il-konklużjonijiet tagħha huma mogħtija b’mod separat f’dokument ta’ ħidma tal-persunal. 
               
               
                  L-evalwazzjoni kkonkludiet li s-settur tas-sajd tal-UE għandu interess ċar fis-sajd fi Greenland u li t-tiġdid tal-ftehim u tal-protokoll jikkontribwixxi għal governanza mtejba tas-sajd fir-reġjun. 
               
               
                  Minħabba li Greenland għandha żona kbira tas-sajd taħt il-ġuriżdizzjoni tagħha, għall-UE huwa importanti li żżomm strument li jippermetti kooperazzjoni settorjali mill-qrib ma’ dan l-attur ewlieni tal-governanza tal-oċeani fil-livell sottoreġjonali. Dan se jippermetti lill-UE ssaħħaħ ir-rwol tagħha fis-sajd Nordiku, anki permezz tal-iskambji ta’ kwoti man-Norveġja u mal-Gżejjer Faeroe. 
               
               
                  Għall-bastimenti tal-UE, dan ifisser li jinżamm l-aċċess għal żona importanti tas-sajd fejn ikunu jistgħu jintużaw strateġiji tal-qbid f’qafas legali internazzjonali pluriennali.  
               
               
                  Għall-awtoritajiet ta’ Greenland, l-għan hu li jkomplu jżommu relazzjonijiet mal-UE biex tissaħħaħ il-governanza tal-oċeani u biex jibbenefikaw mill-appoġġ settorjali speċifiku li jipprevedi appoġġ finanzjarju pluriennali għall-ġestjoni tas-sajd. 
               
            
            
               •Konsultazzjonijiet mal-partijiet ikkonċernati
            
            
               
                  Il-Kummissjoni kkonsultat lill-Istati Membri, lir-rappreżentanti tal-industrija, lill-organizzazzjonijiet internazzjonali tas-soċjetà ċivili u lill-amministrazzjoni tas-sajd u tas-soċjetà ċivili ta’ Greenland bħala parti mill-evalwazzjoni. 
               
            
            
               •Ġbir u użu tal-għarfien espert
            
            
               
                  Mhux applikabbli.
               
            
            
               •Valutazzjoni tal-impatt
            
            
               
                  Mhux applikabbli.
               
            
            
               •Idoneità regolatorja u simplifikazzjoni
            
            
               
                  Mhux applikabbli.
               
            
            
               •Drittijiet fundamentali
            
            
               
                  Id-direttivi tan-negozjati proposti (stabbiliti f’anness tad-Deċiżjoni) jitolbu lill-Kummissjoni biex tinnegozja l-inklużjoni fl-SFPA l-ġdid ta’ klawżola dwar il-konsegwenzi tal-ksur tad-drittijiet tal-bniedem u tal-prinċipji demokratiċi.
               
            
            
               4.
                     IMPLIKAZZJONIJIET BAĠITARJI
            
            
               Il-protokoll il-ġdid jipprevedi l-ħlas ta’ kontribuzzjoni finanzjarja lil Greenland. L-allokazzjonijiet baġitarji rilevanti għall-approprjazzjonijiet ta’ impenn u ta’ pagament se jiddaħħlu kull sena fil-linja baġitarja għall-“ftehimiet ta’ sħubija dwar is-sajd sostenibbli” (11 03 01) u li dawn l-allokazzjonijiet ikunu kompatibbli mal-ipprogrammar finanzjarju tal-qafas finanzjarju pluriennali (QFP) rilevanti. L-ammonti għall-impenji u għall-pagamenti huma stabbiliti fil-proċedura baġitarja annwali, inkluża l-linja ta’ riżerva għall-protokolli li jkun għad iridu jidħlu fis-seħħ fil-bidu tas-sena
                  9
               .
            
         
         
            
               5.
                     ELEMENTI OĦRA
            
            
               •Pjanijiet ta’ implimentazzjoni u arranġamenti dwar il-monitoraġġ, l-evalwazzjoni u r-rapportar
            
            
               
                  In-negozjati mistennija jinbdew fir-raba’ kwart tal-2019.
               
            
            
               
            
               •Spjegazzjoni fid-dettall tad-dispożizzjonijiet speċifiċi tal-proposta
            
            
               
                  Il-Kummissjoni tirrakkomanda li:
               
               
                  il-Kunsill jawtorizzaha tiftaħ u twettaq negozjati għall-konklużjoni ta’ SFPA u protokoll ġodda ma’ Greenland;
               
               
                  in-negozjati jsiru f’konsultazzjoni mal-kumitat speċjali, f’konformità mat-TFUE; kif ukoll
               
               
                  li l-Kunsill japprova d-direttivi tan-negozjati mehmużin ma’ din ir-Rakkomandazzjoni. 
               
            
            
               Rakkomandazzjoni għal
            
            
               DEĊIŻJONI TAL-KUNSILL
            
            
               li tawtorizza l-ftuħ ta’ negozjati dwar Ftehim ta’ Sħubija dwar is-Sajd Sostenibbli u Protokoll bejn l-Unjoni Ewropea u l-Gvern tad-Danimarka u l-Gvern Awtonomu ta’ Greenland
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 218(3) u (4) tiegħu,
            
            
               Wara li kkunsidra r-rakkomandazzjoni tal-Kummissjoni Ewropea,
            
            
               Billi:
            
            
               Fit-28 ta’ Ġunju 2007 ġie ffirmat Ftehim ta’ Sħubija dwar is-Sajd bejn il-Komunità Ewropea, minn naħa waħda, u l-Gvern tad-Danimarka u l-Gvern Awtonomu ta’ Greenland, min-naħa l-oħra (FPA) flimkien ma’ Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fl-FPA
                  10
               .  Wara li ntemmet il-validità ta’ dak il-Protokoll, ġie ffirmat Protokoll ġdid u daħal fis-seħħ fl-1 ta’ Jannar 2016
                  11
               . Se jiskadi fil-31 ta’ Diċembru 2020.
            
            
            
               L-FPA ma jkoprix ċerti dispożizzjonijiet tar-Regolament (UE) 1380/2013 tal-Parlament Ewropew u tal-Kunsill
                  12
               .   L-opportunitajiet tas-sajd u l-kontribuzzjoni finanzjarja applikabbli mill-1 ta’ Jannar 2021 jenħtieġ li jiġu stabbiliti wkoll wara l-iskadenza imminenti tal-Protokoll attwali. Għaldaqstant, il-Kummissjoni qed tipproponi li tinnegozja Ftehim u Protokoll ġodda li jissodisfaw il-ħtiġijiet tal-flotta tal-Unjoni u li dan qed isir ukoll f’konformità mar-Regolament (UE) Nru 1380/2013. 
            
            
         
         
            
               Għaldaqstant, jenħtieġ li jinfetħu negozjati bil-ħsieb li jiġi konkluż Ftehim ġdid ta’ Sħubija dwar is-Sajd Sostenibbli u Protokoll ġdid mal-Gvern tad-Danimarka u mal-Gvern Awtonomu ta’ Greenland. 
            
            
               ADOTTA DIN ID-DEĊIŻJONI: 
            
            
               Artikolu 1
            
            
               Il-Kummissjoni hija b’dan awtorizzata tinnegozja, f'isem l-Unjoni, Ftehim ġdid ta’ Sħubija dwar is-Sajd Sostenibbli u Protokoll ġdid mal-Gvern tad-Danimarka u mal-Gvern Awtonomu ta’ Greenland.
            
            
            
            
            
               Artikolu 2
            
            
               In-negozjati għandhom jitwettqu b’konsultazzjoni mal-Grupp ta’ Ħidma tal-Kunsill dwar il-Politika Esterna tas-Sajd u abbażi tad-direttivi tan-negozjati stabbiliti fl-Anness ta’ din id-Deċiżjoni.
            
            
               Artikolu 3
            
            
            
               Din id-Deċiżjoni hija indirizzata lill-Kummissjoni.
            
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
         
         
            
                  
                     (1)
                  
                        Ir-Regolament (UE) Nru 1380/2013 tal-Parlament Ewropew u tal-Kunsill tal-11 ta’ Diċembru 2013 dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 2004/585/KE (ĠU L 354, 28.12.2013, p. 22).
               
               
                  
                     (2)
                  
                        ĠU L 172, 30.6.2007.
               
               
                  
                     (3)
                  
                        
                  https://www.consilium.europa.eu/en/documents-publications/treaties-agreements/agreement/?id=2007046&DocLanguage=en
                   
               
               
                  
                     (4)
                  
                        Il-Parti VI, it-Titolu II tar-Regolament (UE) Nru 1380/2013.
               
               
                  
                     (5)
                  
                        ĠU L 305, 21.11.2015, p. 1. 
               
               
                  
                     (6)
                  
                        
                  https://www.consilium.europa.eu/en/documents-publications/treaties-agreements/agreement/?id=2015055&DocLanguage=en
                   
               
               
                  
                     (7)
                  
                        Ir-Regolament tal-Kunsill (UE) 2019/124 tat-30 ta’ Jannar 2019 li jistabbilixxi għall-2019 l-opportunitajiet tas-sajd għal ċerti stokkijiet tal-ħut u ċerti gruppi ta' stokkijiet tal-ħut, applikabbli fl-ilmijiet tal-Unjoni u, għal bastimenti tas-sajd tal-Unjoni, f’ċerti ilmijiet mhux tal-Unjoni (ĠU L 29, 31.1.2019, p. 1).
               
               
                  
                     (8)
                  
                        
                  https://www.nafo.int/
                   
               
               
                  
                     (9)
                  
                        Il-Kapitolu 40 (il-linja ta’ riżerva 40 02 41) skont il-ftehim interistituzzjonali dwar il-QFP (2013/C 373/01).
               
               
                  
                     (10)
                  
                        ĠU L 172, 30.6.2007
               
               
                  
                     (11)
                  
                        https://www.consilium.europa.eu/en/documents-publications/treaties-agreements/agreement/?id=2015055&DocLanguage=en.
               
               
                  
                     (12)
                  
                        Ir-Regolament (UE) Nru 1380/2013 tal-Parlament Ewropew u tal-Kunsill tal-11 ta’ Diċembru 2013 dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 2004/585/KE (ĠU L 354, 28.12.2013, p. 22).
               
            
      
    ---documentbreak--- 
      
         
               IL-KUMMISSJONI EWROPEA
            Brussell, 23.10.2019
            COM(2019) 491 final
            ANNESS 
            tar-
            Rakkomandazzjoni 
            għal DEĊIŻJONI TAL-KUNSILL li tawtorizza l-ftuħ ta' negozjati f'isem l-Unjoni Ewropea għall-konklużjoni ta' Ftehim ta' Sħubija dwar is-Sajd Sostenibbli u ta' Protokoll mal-Gvern tad-Danimarka u mal-Gvern Awtonomu ta' Greenland
            {SWD(2019) 385 final} - {SWD(2019) 386 final}
            
               
         
         
            
               ANNESS
            
            
               Direttivi tan-negozjati ta’ Ftehim ta’ Sħubija dwar is-Sajd Sostenibbli u Protokoll bejn l-Unjoni Ewropea u l-Gvern tad-Danimarka u l-Gvern Awtonomu ta’ Greenland
            
            
               (1)L-objettiv tan-negozjati huwa l-konklużjoni ta’ Ftehim ta’ Sħubija dwar is-Sajd Sostenibbli (SFPA) u Protokoll bejn l-UE u Greenland f’konformità mar-Regolament (UE) Nru 1380/2013 u mal-Konklużjonijiet tal-Kunsill tad-19 ta’ Marzu 2012 dwar Komunikazzjoni mill-Kummissjoni dwar id-dimensjoni esterna tal-Politika Komuni tas-Sajd.
            
            
               (2)L-SFPA jenħtieġ li jistabbilixxi l-qafas, il-prinċipji ġenerali u l-objettivi li se jiffurmaw il-bażi tas-sħubija l-ġdida ma’ Greenland. Għaldaqstant, jenħtieġ li jkun fih klawżola li tħassar il-ftehim attwali ta’ sħubija dwar is-sajd bejn il-partijiet. 
            
            
               (3)Jenħtieġ li s-sħubija l-ġdida tippromwovi sajd sostenibbli u responsabbli filwaqt li tiżgura benefiċċji reċiproċi għall-UE u għal Greenland.  B’mod partikolari, matul in-negozjati, il-Kummissjoni jenħtieġ li timmira li tilħaq l-objettivi stabbiliti fid-dettall hawn taħt:
            
            
               ·tiżgura l-aċċess għaż-żona tas-sajd ta’ Greenland u l-awtorizzazzjonijiet meħtieġa għall-flotta tas-sajd tal-UE biex tistad f’dik iż-żona;  
            
            
               ·tiżgura s-sostenibbiltà ambjentali tal-attivitajiet tas-sajd u tippromwovi l-governanza tal-oċeani fil-livell internazzjonali, filwaqt li tqis l-aqwa pariri xjentifiċi disponibbli u l-pjanijiet ta’ ġestjoni rilevanti adottati mill-Organizzazzjonijiet Reġjonali tal-Ġestjoni tas-Sajd (RFMOs). Jenħtieġ li l-attivitajiet tas-sajd ikunu mmirati biss lejn ir-riżorsi disponibbli, filwaqt li titqies il-kapaċità tas-sajd tal-flotta lokali u titqies b’mod speċjali n-natura migratorja ferm tal-istokkijiet ikkonċernati;
            
            
               ·tfittex sehem xieraq ta’ riżorsi żejda tas-sajd li jkun konformi għalkollox mal-interessi tal-flotta tal-UE, f’każ li jkun hemm flotot ta’ pajjiżi terzi interessati f’dawn ir-riżorsi wkoll;
            
            
               ·tapplika l-istess kundizzjonijiet tekniċi għall-flotot kollha tal-pajjiżi terzi, filwaqt li tqis it-trasferiment possibbli lejn pajjiżi Nordiċi oħra ta’ parti mill-kwoti miftiehma tal-UE; 
            
            
               ·tiżgura li l-kontribuzzjoni finanzjarja tal-UE għall-aċċess għas-sajd tkun ibbażata fuq l-attività storika tal-flotta tal-UE fir-reġjun u fuq dik mistennija fil-ġejjieni, fid-dawl tal-aqwa valutazzjonijiet xjentifiċi u ta’ dawk l-aktar aġġornati;
            
            
               ·toħloq djalogu li jsaħħaħ l-implimentazzjoni ta’ politika tas-sajd responsabbli minn Greenland, marbuta mal-objettivi ta’ żvilupp tagħha, b’mod partikolari fir-rigward tal-governanza tas-sajd, il-ġlieda kontra s-sajd illegali, mhux irrappurtat u mhux irregolat, il-kontroll, il-monitoraġġ u s-sorveljanza tal-attivitajiet tas-sajd u l-għoti ta’ pariri xjentifiċi;
            
            
               ·tinkludi klawżola dwar il-konsegwenzi tal-ksur tad-drittijiet tal-bniedem u tal-prinċipji demokratiċi. 
            
            
               ·tiżgura li l-Protokoll se jikkontribwixxi għall-promozzjoni tat-tkabbir u ta’ xogħol deċenti b’rabta mal-attività marittima, filwaqt li tqis il-konvenzjonijiet rilevanti tal-Organizzazzjoni Internazzjonali tax-Xogħol (ILO).
            
            
               (4)B’mod partikolari, il-protokoll jenħtieġ li jistabbilixxi:
            
            
               ·l-opportunitajiet tas-sajd, kategorija kategorija, li jridu jingħataw lill-flotta tal-UE;
            
            
               ·il-kumpens finanzjarju stabbilit għal Greenland u l-kundizzjonijiet ta’ pagament rilevanti; kif ukoll
            
            
               ·l-ammont li jrid jitħallas f’appoġġ settorjali u l-mekkaniżmi għall-implimentazzjoni tiegħu.